Deg xxam-agi n leqbayel ad am d kemmleɣ d acu I yella akk deg-s, nesɛa yiwen n umkan I tesga neqqar-as tasga n uẓeṭṭa anda I ẓeṭṭen iceṭṭiḍen zik, nettawi-d yiwet n tejgut d taɣezfant d taɣezfant mliḥ s lmaɛna-s neqqar-as acacfay n uẓeṭṭa, mi ara nagger aẓeṭṭa deg winna ara nexdem ifeggagen ad nexdem akk ayen ilaqen iɣunam, ad nagger aẓeṭṭa-agi umbaɛd ad tnerfed ɣer s ufella n ucacfay-agi ad t-neṭṭef ɣer ɣures, ad t-id-nṣub imir, neqqar-as tasga n uẓeṭṭa, amkan-agi, acacfay-agi I uẓeṭṭa I tesga id ten-xeddem I tesga n uxxam-agi. Ma ɣer ljiha ɣer srir nesɛɛu diɣ yiwet lḥaǧa nettɛelliq dduḥ n yigerdan, s wadda d iceṭṭiḍen neqqar-as srir, ad tessu deg uzal akka-agi iceṭṭiḍen deg iḍ dɣa, yella ujgu ad d neṭṭef ad nɛelleq dduḥ-nni n yigerdan ɣer ujgu-nni, dduḥ-agi d imdewwar yexdem s wuzzal , nettessu-as s wadda, yesɛa legraf, ad as-nessu akaṛṭun ad as-nernu ḥedd n tṭapiyin neɣ tapayast akka-agi tamecṭuḥt, ad nexdem agrud-nni ɣer daxel, deg iḍ ma yekker-d malgri yemma-s ad teṭṭes, nxeddem-as lxiḍ, ad d ṭṭef lxiḍ-nni ad as-texdem akka-agi ad yetthuzzu, ad yetthuzzu ugrud-nniɣef srir I yettili.